19. 2.91 De Europæiske Fællesskabers Tidende Nr. C 43/3 
II 
(Forberedende retsakter) 
KOMMISSIONEN 
Forslag til Rådets forordning (EØF) om fælles regler for tildeling af ankomst- eller afgangstids­
punkter i Fællesskabets lufthavne 
KOM(90) 576 endelig udg. 
(Forelagt af Kommissionen den 18. december 1990) 
(91/C 43/04) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 84, 
stk. 2, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Der er en stadig større uligevægt mellem væksten inden 
for lufttransportsystemet i Europa og den lufthavnsinfra-
struktur, der er til rådighed til tilfredsstillelse af efter­
spørgslen, og der er derfor et stigende antal overbela­
stede lufthavne i Fællesskabet; 
tildelingen af ankomst- eller afgangstidspunkter i de 
overbelastede lufthavne bør være baseret på neutrale og 
gennemsigtige regler, der ikke indebærer nogen forskels­
behandling; 
kravet om neutralitet sikres bedst, når beslutningen om 
at koordinere en lufthavn træffes på grundlag af objek­
tive kriterier af den medlemsstat, der er ansvarlig for 
lufthavnen; 
den medlemsstat, der er ansvarlig for den koordinerede 
lufthavn, bør udnævne en koordinator, om hvis neutra­
litet der ikke må herske nogen tvivl; 
oplysningernes gennemsigtighed er af væsentlig betyd­
ning for at sikre en objektiv procedure for tildelingen af 
ankomst- eller afgangstidspunkter; 
principperne for det aktuelle system, der benyttes ved 
tildeling af ankomst- eller afgangstidspunkter, kan danne 
grundlag for denne forordning, forudsat at dette system 
udvikler sig i overensstemmelse med de nye tendenser på 
transportområdet i EF; udviklingen fremover bør give mulighed for, at nye luft­
fartsselskaber kan komme ind på det fælles marked; 
det nuværende system giver hævdvundne rettigheder en 
fortrinsstilling og fremmer ikke altid adgangen til 
markedet for nytilkomne luftfartsselskaber; 
det er Fællesskabets politik at mindske hindringerne for 
konkurrencen og at skabe øget markedsadgang, jf. 
Rådets forordning (EØF) nr. 2343/90 ('); denne målsæt­
ning forudsætter en kraftig støtte til de luftfartsselskaber, 
der har til hensigt at begynde beflyvning af ruter inden 
for Fællesskabet, hvor der kun er en begrænset konkur­
rence; 
det er nødvendigt at pålægge medlemsstaterne eller de af 
dem udpegede repræsentanter at sikre, at et begrænset 
antal ankomst- eller afgangstidspunkter står til rådighed 
for ruter inden for Fællesskabet, selv i tilfælde hvor en 
lufthavn anses for at være overbelastet; 
ved enhver inddragelse af hævdvundne rettigheder bør 
proportionalitetsprincippet overholdes, og inddragelsen 
bør derfor begrænses til det antal ankomst- eller 
afgangstidspunkter, der er nødvendigt for at imøde­
komme nytilkomne luftfartsselskabers behov i den pågæl­
dende lufthavn, samtidig med at det sikres, at alle luft­
fartsselskaber i lufthavnen med hævdvundne rettigheder 
behandles på tilsvarende vis, idet der tages hensyn til det 
af hvert enkelt luftfartsselskab benyttede antal ankomst­
eller afgangstidspunkter, og idet unødvendige forstyr­
relser af bestående aftaler undgås; 
det er også nødvendigt at undgå situationer, hvor et 
EF-luftfartsselskab kan etablere en ny rute eller øge 
trafikhyppigheden på en eksisterende rute, medens andre 
EF-luftfartsselskaber ikke kan tage lignende initiativer 
som følge af mangelen på disponible ankomst- eller 
afgangstidspunkter, hvilket kan medføre, at fordelene 
ved en liberalisering bliver ulige fordelt, og konkur­
rencen hæmmes; 
(')EFT nr. L 217 af 11. 8. 1990, s. 8. 
Nr. C 43/4 De Europæiske Fællesskabers Tidende 19. 2.91 
i de i elvte og tolvte betragtning nævnte tilfælde skal de 
luftfartsselskaber, der har fået tildelt nye ankomst- eller 
afgangstidspunkter, benytte disse til det ønskede formål 
og i en periode, der må anses for at være tilstrækkelig 
lang; 
det er rimeligt, at Fællesskabet giver nytilkomne luft­
fartsselskaber fra trejdelande en behandling, der svarer til 
den, som disse lande indrømmer EF-luftfartsselskaberne; 
udstedelsen af en forordning om tildeling af ankomst­
eller afgangstidspunkter i EF-lufthavne bør ikke have 
nogen negativ indvirkning på de mindre luftfartssel­
skabers operationer — 
UDSTEDT FØLGENDE FORORDNING: 
Artikel 1 
Anvendelsesområde 
Denne forordning finder anvendelse på tildelingen af 
ankomst- eller afgangstidspunkter i Fællesskabets luft­
havne. 
Artikel 2 
Definitioner 
I denne forordning forstås ved: 
a) ankomst- eller afgangstidspunkt: det fastlagte ankomst­
eller afgangstidspunkt, der er til rådighed for eller 
tildelt en flyvning på en given dag i en lufthavn i 
koordinerede perioder 
b) et nytilkommet luftfartsselskab: et luftfartsselskab, der 
i) ikke på nogen dag råder over mere end tre 
ankomst- eller afgangstidspunkter i en koordineret 
lufthavn, og som anmoder om flere ankomst- eller 
afgangstidspunkter med henblik på flyvninger på 
den pågældende dag, eller 
ii) ikke råder over mere end 30 % af de ankomst­
eller afgangstidspunkter, der indehaves af samtlige 
luftfartsselskaber på en given dag i en koordineret 
lufthavn eller i en anden lufthavn inden for samme 
lufthavnssystem, og som anmoder om flere 
ankomst- eller afgangstidspunkter på denne dag 
med henblik på at indlede flyvninger på forbin­
delser, der falder ind under anvendelsen af forord­
ning (EØF) nr. 2343/90, og på en rute på hvilken 
højst to andre luftfartsselskaber på samme dag 
praktiserer tredje eller fjerde frihedsrettighed 
mellem de pågældende lufthavne 
c) overbelastet lufthavn: en lufthavn, hvis kapacitet i over 
en time på en hvilken som helst dag gør det umuligt 
at tilfredsstille efterspørgslen eller den forventede 
efterspørgsel efter ankomst- eller afgangstidspunkter d) fartplankoordineringsperiode: enten sommer- eller 
vintersæsonen, som anvendt i luftfartsselskabernes 
fartplaner 
e) EF-lufifartsselskab: et luftfartsselskab som defineret i 
artikel 2, litra e), i forordning (EØF) nr. 2343/90 
f) koordineret lufthavn: en lufthavn, hvor det for et luft­
fartsselskab er nødvendigt at råde over et af luft-
havnskoordinatoren tildelt ankomst- eller afgangs­
tidspunkt for landing og start 
g) lufthavnssystem: to eller flere lufthavne, der er anført 
sammen som defineret i artikel 2, litra k), i forord­
ning (EØF) nr. 2343/90 
h) hævdvunden rettighed: et ankomst- eller afgangstids­
punkt, der benyttes af et luftfartsselskab, efter at dette 
har fået det tildelt af koordinatoren, og som giver det 
pågældende luftfartsselskab ret til det samme 
ankomst- eller afgangstidspunkt i den næste tilsva­
rende sæson. 
Artikel 3 
Almindelige bestemmelser 
1. Medlemsstaterne tillader luftfartsselskaber med en 
gyldig operativ godkendelse til at drive ruteflyvning at 
planlægge og gennemføre deres flyvninger til og fra 
fællesskabslufthavne, der ikke er koordineret i overens­
stemmelse med artikel 4. 
2. Medlemsstaterne kan kræve, at luftfartsselskaberne 
meddeler deres fartplaner til de nationale myndigheder i 
overensstemmelse med nationale regler og bestemmelser. 
Artikel 4 
Vilkårene for lufthavnskoordinering 
1. En medlemsstat, der har ansvar for en overbelastet 
lufthavn, skal overveje at give den status som koordi­
neret lufthavn i de perioder, hvor der opstår overbelast­
ningsproblemer. 
2. Fører overbelastningen af lufthavnen på en hvilken 
som helst dag til driftsmæssige forsinkelser på over en 
time i forhold til luftfartsselskabernes offentliggjorte fart­
planer, giver den for den pågældende lufthavn ansvarlige 
medlemsstat enten på eget initiativ eller efter anmodning 
fra Kommissionen lufthavnen status som koordineret 
lufthavn. Så snart lufthavnen har opnået en sådan status, 
underretter medlemsstaten Kommissionen herom. 
3. Beslutningen om at give en lufthavn status som 
koordineret lufthavn træffes af den for lufthavnen 
ansvarlige medlemsstat efter samråd med de luftfartssel­
skaber, der regelmæssigt benytter lufthavnen, og/eller 
19. 2. 91 De Europæiske Fællesskabers Tidende Nr. C 43/5 
deres repræsentative organisationer, lufthavnsmyndighe-
derne og repræsentative organisationer for de passagerer, 
der bruger lufthavnen, såfremt sådanne organisationer 
findes. 
4. Når beslutningen om at give en lufthavn status som 
koordineret lufthavn er truffet, gennemføres der i luft­
havnen en grundig kapacitetsundersøgelse med henblik 
på at fastlægge mulighederne for på kort sigt at øge 
kapaciteten gennem infrastruktur- eller driftsmæssige 
ændringer og for at fastlægge den påtænkte tidsramme 
for en løsning af problemerne. Denne undersøgelse 
ajourføres regelmæssigt og gøres tilgængelig for de 
berørte parter. 
5. Denne forordning berører ikke en medlemsstats ret 
til uden forskelsbehandling at regulere fordelingen af 
trafikken på de enkelte lufthavne inden for et lufthavns­
system. 
Artikel 5 
Koordinatoren 
1. Medlemsstaten udnævner en lufthavnskoordinator, 
efter at have rådføn sig med de luftfartsselskaber, der 
regelmæssigt benytter lufthavnen, og/eller deres repræ­
sentative organisationer samt lufthavnsmyndighederne. 
2. Koordinatoren er ansvarlig for tildelingen af 
ankomst- eller afgangstidspunkter i de(n) koordinerede 
lufthavn(e), og udøver sin funktion i overensstemmelse 
med denne forordning på en neutral og gennemsigtig 
måde uden nogen form for forskelsbehandling. 
3. Koordinatoren er alene ansvarlig over for den 
medlemsstat, der har udnævnt ham. 
4. Koordinatoren deltager i sådanne internationale 
fartplanskoordineringskonferencer for luftfartsselskaber, 
som er tilladte i henhold til fællesskabsretten. 
5. Koordinatoren stiller når som helst følgende oplys­
ninger til rådighed for alle berørte parter: 
a) en oversigt over hvert enkelt luftfartsselskabs hævd­
vundne ankomst- eller afgangstidspunkter, opstillet i 
kronologisk rækkefølge for alle de luftfartsselskaber, 
der beflyver lufthavnen 
b) en oversigt over de af hvert enkelt luftfartsselskab 
ønskede ankomst- eller afgangstidspunkter (første 
ansøgning), og en kronologisk oversigt over de 
ønskede ankomst- eller afgangstidspunkter (første 
ansøgning) for alle luftfartsselskaber 
c) en særskilt oversigt over alle tildelte ankomst- eller 
afgangstidspunkter og en særskilt oversigt over alle 
endnu ikke imødekomne ansøgninger herom, opstillet 
i kronologisk rækkefølge for henholdsvis hvert enkelt 
luftfartsselskab og for alle luftfartsselskaber 
d) en oversigt over de resterende disponible ankomst­
eller afgangstidspunkter 
e) en fuldstændig og detaljeret redegørelse for de krite­
rier, der anvendes ved tildelingen. 6. Koordinatoren tillader fri udveksling af ankomst­
eller afgangstidspunkter mellem luftfartsselskaberne 
indbyrdes og et luftfartsselskabs frie udnyttelse af et 
tildelt ankomst- eller afgangstidspunkt til en anden 
flyrute eller til en flyforbindelse af en anden art. 
Artikel 6 
Fartplanskoordineringsudvalget 
Når en medlemsstat i henhold til artikel 4, stk. 1 og 2, 
har besluttet at give en lufthavn status som koordineret 
lufthavn, kan den nedsætte et fartplanskoordineringsud-
valg, der som rådgivende organ bistår den i artikel 5 
omhandlede koordinator. Medlemskabet af dette udvalg 
skal i det mindste stå åbent for de luftfartsselskaber, der 
regelmæssigt beflyver lufthavnen/lufthavnene, de berørte 
lufthavnsmyndigheder og repræsentanter for flyvekon-
troltjenesten. 
Fartplanskoordineringsudvalget varetager mindst føl­
gende opgaver: 
— overvejer mulighederne for at øge den kapacitet, der 
er fastlagt i henhold til artikel 7 
— foreslår forbedringer af de fremherskende trafikaf-
viklingsbetingelser i den pågældende lufthavn, og 
— fører tilsyn med udnyttelsen af de tildelte ankomst­
eller afgangstidspunkter. 
Artikel 7 
Lufthavnskapacitet 
I en koordineret lufthavn fastlægger lufthavnsmyndig-
heden i samarbejde med repræsentanter for flyvekontrol-
tjenesten, og i givet fald med medlemsstatens tilladelse, 
to gange om året lufthavnens kapacitet efter samråd med 
told-, pas- og immigrationsmyndighederne og de luft­
fartsselskaber, der beflyver lufthavnen, og/eller deres 
repræsentative sammenslutninger, og i henhold til inter­
nationalt etablerede metoder. Mulighederne for at skaffe 
plads til de forskellige former for luftfartsvirksomhed 
undersøges individuelt. 
Disse oplysninger videregives til lufthavnskoordinatoren i 
god tid, inden koordineringen finder sted. 
Artikel 8 
Koordinationsprocessen 
1. De luftfartsselskaber, der anmoder om ankomst­
eller afgangstidspunkter i en koordineret lufthavn, 
indgiver alle de af lufthavnskoordinatoren ønskede 
oplysninger til denne. 
2. a) Uden at dette i øvrigt berører anvendelsen af 
Traktatens artikel 85 og 86 og denne forordnings 
artikel 9, giver et ankomst- eller afgangstidspunkt, 
der er blevet anvendt af et luftfartsselskab, efter at 
koordinatoren forinden har frigjort det, det pågæl­
dende luftfartsselskab ret til samme ankomst- eller 
Nr. C 43/6 De Europæiske Fællesskabers Tidende 19. 2.91 
afgangstidspunkt i en tilsvarende periode og på et 
tilsvarende antal flydage i den næste dertil 
svarende sæson. Denne hævdvundne rettighed 
finder kun anvendelse på ruteflyvning og forud 
planlagt ikke-regelmæssig luftfartsvirksomhed 
(chartertrafik). 
b) I en situation, hvor ikke alle ansøgninger om 
ankomst- eller afgangstidspunkter kan imøde­
kommes til de berørte luftfartsselskabers 
tilfredshed, giver lufthavnskoordinatoren prioritet 
til flyvninger på kommerciel basis, især til ruteflyv­
ninger og forud planlagt ikke-regelmæssig luft­
fartsvirksomhed (chartertrafik). 
c) Lufthavnskoordinatoren tager ligeledes hensyn til 
de øvrige prioriteringsbestemmelser, der er rede­
gjort for i bilaget. 
3. Hvis en ansøgning om et bestemt ankomst- eller 
afgangstidspunkt ikke kan imødekommes, oplyser luft­
havnskoordinatoren det ansøgende luftfartsselskab om 
årsagerne hertil og angiver det nærmeste alternative 
ankomst- eller afgangstidspunkt. 
4. Lufthavnskoordinatoren bestræber sig til enhver tid 
på at imødekomme punktuelle ansøgninger om enhver 
form for luftfartsvirksomhed, herunder almen flyvning. 
Til det formål kan de ankomst- eller afgangstidspunkter 
benyttes, der er til rådighed i den i artikel 9 omhandlede 
pulje, men som endnu ikke er blevet fordelt, tillige med 
de ankomst- eller afgangstidspunkter, der er blevet fri­
gjort med kort varsel. 
5. Efter samråd med luftfartsselskaberne, lufthavns-
koordinatorerne og luftfartsmyndighederne opstiller 
Kommissionen en række minimumskrav til de auto­
matiske systemer, der skal anvendes af lufthavnskoordi-
natorerne for at sikre en behørig gennemførelse af 
artikel 5 og 8. 
Artikel 9 
Puljen af ankomst- eller afgangstidspunkter 
1. I hver koordineret lufthavn oprettes der en pulje, 
der indeholder nyoprettede ankomst- eller afgangstids­
punkter, ubenyttede ankomst- eller afgangstidspunkter 
samt de ankomst- eller afgangstidspunkter, som et luft­
fartsselskab har givet afkald på under eller ved udgangen 
af en sæson. 
2. Ethvert ankomst- eller afgangstidspunkt, der ikke 
er blevet udnyttet i mere end 65 % af den tildelte 
periode, kan inddrages og placeres i den i stk. 1 
omhandlede pulje af ankomst- eller afgangstidspunkter 
med henblik på omfordeling, medmindre den manglende 
udnyttelse heraf kan begrundes, bl.a. under henvisning 
til, at en bestemt type luftfartøj har fået startforbud, eller 
en lufthavn eller et luftrum er blevet lukket. 
3. De ankomst- eller afgangstidspunkter, der placeres 
i puljen, fordeles blandt de luftfartsselskaber, der ansøger 
om ankomst- eller afgangstidspunkter. Mindst 50 °/o af 
disse ankomst- eller afgangstidspunkter tildeles nytil­
komne luftfartsselskaber efter den prioriteringsliste, der 
er indeholdt i bilaget. 4. a) Når ansøgninger om ankomst- eller afgangstids­
punkter, der indgives af nytilkomne luftfartssel­
skaber, som defineret i artikel 2, litra b), underlitra 
ii), ikke kan imødekommes efter den normale 
procedure eller efter proceduren i stk. 3, stiller den 
for lufthavnen ansvarlige medlemsstat de nødven­
dige ankomst- eller afgangstidspunkter til 
rådighed. Med henblik herpå inddrager medlems­
staten i første omgang, uden at det indebærer 
nogen forskelsbehandling, de ankomst- eller 
afgangstidspunkter, der benyttes af andre luftfarts­
selskaber, i det omfang disse har rådighed over 
mere end seks ankomst- eller afgangstidspunkter 
på den pågældende rute på den pågældende dag. 
Ankomst- eller afgangstidspunkterne inddrages 
fortrinsvis fra de forbindelser, der betjenes af luft­
fartøjer med under 200 sæder. 
b) Hvis der på trods af anvendelsen af litra a) fortsat 
består alvorlige problemer for nytilkomne luftfarts­
selskaber, indkalder medlemsstaten til et møde i 
fartplanskoordineringsudvalget. Formålet med 
mødet er at undersøge mulighederne for at 
afhjælpe situationen. Kommissionen indbydes til at 
deltage i dette møde. 
5. De i stk. 4 omhandlede nytilkomne luftfartssel­
skaber har ret til så mange ankomst- eller afgangstids­
punkter, som er nødvendige, for at de kan komme op på 
samme antal flyvninger som dem, der udføres af hvert af 
de øvrige luftfartsselskaber, der opererer på denne rute, 
dog op til maksimalt seks ankomst- eller afgangs­
tidspunkter på en hvilken som helst dag. 
6. Det luftfartsselskab, der har fået overdraget de i 
stk. 4 omhandlede ankomst- eller afgangstidspunkter, 
kan inden for et tidsrum af to år ikke frit udnytte disse 
til en anden flyrute eller til en flyforbindelse af en anden 
art. 
7. Et nytilkommet luftfartsselskab, der efter den 
normale procedure ikke opnår nogen ankomst- eller 
afgangstidspunkter inden for et tidsrum af tre timer før 
eller efter det ønskede tidspunkt, beholder sin status som 
nytilkommet luftfartsselskab. 
8. Hvis de ankomst- eller afgangstidspunkter, der er 
stillet til rådighed i henhold til stk. 2 og 4, ikke benyttes, 
eller hvis de afgives inden for et tidsrum af to år, gives 
de tilbage til den oprindelige indehaver. Kan denne regel 
ikke anvendes, eller ønsker den oprindelige indehaver 
ikke at gøre brug af de pågældende ankomst- eller 
afgangstidspunkter, placeres de i puljen af ankomst- eller 
afgangstidspunkter. 
9. Kommissionen undersøger efter anmodning fra en 
medlemsstat eller på eget initiativ anvendelsen af denne 
artikel i særlige tilfælde og træffer inden for to måneder 
afgørelse om, hvorvidt den er korrekt anvendt. Kommis­
sionen underretter Rådet og medlemsstaterne om sin 
afgørelse. 
10. En medlemsstat kan indbringe Kommissionens 
afgørelse for Rådet inden for en frist på en måned. 
Rådet, der træffer afgørelse med kvalificeret flertal, kan 
træffe en anden afgørelse inden for et tidsrum af en 
måned. 
19. 2.91 De Europæiske Fællesskabers Tidende Nr. C 43/7 
Artikel 10 
Særlige omstændigheder 
1. En medlemsstat, der er ansvarlig for en overbelastet 
lufthavn, sørger for tildeling af ankomst- eller afgangs­
tidspunkter til et EF-luftfartsselskab, som på grund af 
overbelastningsproblemer i den pågældende lufthavn ikke 
kan tage konkurrencen op med et andet EF-luftfartssel­
skab, der har etableret en ny rute eller øget trafikhyppig­
heden på en eksisterende rute. Denne forpligtelse er 
betinget af, at førstnævnte luftfartsselskab kan påvise, at 
det ikke har kunnet opnå de nødvendige ankomst- eller 
afgangstidspunkter inden for et tidsrum af tre timer før 
eller efter det tidspunkt, der blev ansøgt om i den fore­
gående sæson efter den normale procedure for tildeling 
af ankomst- eller afgangstidspunkter eller efter proce­
duren i artikel 9. 
2. Førstnævnte af de i stk. 1 omhandlede EF-luftfarts-
selskaber er berettiget til så mange ankomst- eller 
afgangstidspunkter, som er nødvendige for, at selskabet 
kan tage konkurrencen op med det andet EF-luftfartssel­
skab, som har etableret en ny rute eller har øget trafik­
hyppigheden på en eksisterende rute. 
3. Det luftfartsselskab, der får overdraget de i stk. 2 
omhandlede ankomst- eller afgangstidspunkter, kan 
inden for et tidsrum af to år ikke frit udnytte disse til en 
anden flyrute eller til en flyforbindelse af en anden art. 
4. Medlemsstaterne træffer de nødvendige, gennem­
sigtige og ikke-diskriminerende foranstaltninger for at 
sikre, at de ankomst- eller afgangstidspunkter, der 
kræves for at opfylde bestemmelserne i denne artikel, er 
til rådighed med henblik på at blive tildelt de relevante 
luftfartsselskaber i begyndelsen af fartplanskoordine-
ringsperioden, om nødvendigt ved at begrænse antallet af 
ankomst- eller afgangstidspunkter for det luftfartssel­
skab, der har til hensigt at etablere en ny rute eller øge 
trafikhyppigheden på en eksisterende rute. 
5. Hvis de ankomst- eller afgangstidspunkter, der er 
stillet til rådighed i henhold til stk. 4, ikke benyttes, eller 
hvis de afgives inden for et tidsrum af to år, gives de 
tilbage til den oprindelige indehaver. Kan denne regel 
ikke anvendes, eller ønsker den oprindelige indehaver 
ikke at gøre brug af de pågældende ankomst- eller 
afgangstidspunkter, placeres de i den i artikel 9 omhand­
lede pulje af ankomst- eller afgangstidspunkter. 
6. Kommissionen undersøger efter anmodning fra en 
medlemsstat eller på eget initiativ anvendelsen af stk. 2 
og 4 i særlige tilfælde og træffer inden for to måneder 
afgørelse om, hvorvidt disse to stykker er korrekt 
anvendt. Kommissionen underretter Rådet og medlems­
staterne om sin afgørelse. 
7. En medlemsstat kan indbringe Kommissionens 
afgørelse for Rådet inden for en frist på en måned. Rådet, der træffer afgørelse med kvalificeret flertal, kan 
træffe en anden afgørelse inden for et tidsrum af en 
måned. 
Artikel 11 
Forholdet til tredjelande 
1. Medlemsstaterne underretter Kommissionen om 
alle særlige vanskeligheder, retlige eller faktiske, som 
EF-luftfartsselskaberne støder på, når de søger at få 
tildelt ankomst- eller afgangstidspunkter i overbelastede 
lufthavne i tredjelande. 
2. Når som helst det forekommer Kommissionen, 
enten på grundlag af de i medfør af stk. 1 modtagne 
oplysninger eller på grundlag af andre oplysninger, at et 
tredjeland i forbindelse med tildelingen af ankomst- eller 
afgangstidspunkter i overbelastede lufthavne 
a) ikke indrømmer EF-luftfartsselskaberne en behand­
ling, der svarer til den behandling, som EF-medlems-
staterne giver luftfartsselskaber fra det pågældende 
land, eller 
b) ikke indrømmer EF-luftfartsselskaberne en de facto 
national behandling, eller 
c) indrømmer luftfartsselskaber fra andre tredjelande en 
mere fordelagtig behandling end EF-luftfartsselska­
berne, 
kan Kommissionen indlede forhandlinger med henblik på 
at afhjælpe denne situation. 
3. Kommissionen kan efter anmodning fra en 
medlemsstat eller på eget initiativ træffe afgørelse om 
helt eller delvis at suspendere en lufthavnskoordinators 
og en medlemsstats forpligtelser i henhold til artikel 8 og 
9 over for et luftfartsselskab i et tredjeland på de i stk. 2 
nævnte betingelser. Kommissionen underretter Rådet og 
medlemsstaterne om sin afgørelse. 
4. En medlemsstat kan indbringe Kommissionens 
afgørelse for Rådet inden for en frist på en måned. 
Rådet, der træffer afgørelse med kvalificeret flertal, kan 
træffe en anden afgørelse inden for et tidsrum af en 
måned. 
Artikel 12 
Almindelige bestemmelser 
1. Kommissionen forelægger Rådet en beretning om 
anvendelsen af denne forordning senest to år efter 
forordningens ikrafttræden. 
2. Medlemsstaterne og Kommissionen samarbejder 
om anvendelsen af denne forordning, især med hensyn til 
Nr. C 43/8 De Europæiske Fællesskabers Tidende 19. 2. 91 
indsamling af oplysninger til brug for den i stk. 1 Artikel 14 
omhandlede beretning. 
Denne forordning træder i kraft på tredivtedagen efter 
Artikel 13 offentliggørelsen i De Europæiske Fællesskabers Tidende. 
Inden den 1. juli 1994 tager Rådet anvendelsen af denne 
forordning op til drøftelse på grundlag af den af Denne forordning er bindende i alle enkeltheder og 
Kommissionen forelagte beretning. gælder umiddelbart i hver medlemsstat. 
BILAG 
Yderligere prioriteringer i forbindelse med tildelingen af ankomst- eller afgangstidspunkter i lufthavne 
1. Hovedformålet med tildeling af specifikke ankomst- eller afgangstidspunkter bør være at sikre, at de 
økonomiske konsekvenser af en hvilken som helst omlægning af fartplanerne for luftfartsselskaberne 
som helhed holdes nede på et minimum. 
2. Hvis to eller flere luftfartsselskaber konkurrerer om at få tildelt det samme ankomst- eller afgangstids­
punkt, skal den fartplan, der gælder for en længere/den længste operative periode inden for samme 
sæson, have fortrinsret. 
3. På kort sigt bør fartplansforskydninger, der skyldes forstyrrelser, som luftfartsselskaberne ikke har 
nogen indflydelse på, behandles, som om de var punktuelle variationer. Længerevarende kritiske situa­
tioner bør normalt føre til en fartplansomlægningsproces. Fremtidige tilfælde af frigjorte ankomst- eller 
afgangstidspunkter, der ikke udnyttes på grund af en kritisk situation, bør på forhånd drøftes mellem 
koordinator og luftfartsselskab med henblik på at nå til enighed om en løsning. 
4. Med henblik på at øge fleksibiliteten i de perioder i begyndelsen og slutningen af de planlagte sæsoner, 
hvor der er forskelle med hensyn til datoerne for overgang til og ophør af sommertid, 
a) bør fartplaner for perioder op til syv dage ikke tilpasses 
b) bør fartplaner for perioder fra otte til femogtredive dage prioriteres højere end ansøgninger om nye 
ankomst- eller afgangstidspunkter. 
5. Alle omstændigheder, der ikke er omfattet af punkt 3, bør føre til forhandlinger om et nyt ankomst­
eller afgangstidspunkt. Hvis ændringen af fartplanen imidlertid skyldes: 
a) indsættelse af et større luftfartøj 
b) tilpasninger af fartplanerne til standpladstiderne med henblik på at gøre førstnævnte mere realistiske 
c) et luftfartsselskabs behov for at etablere en forbindelse hele året rundt 
bør en sådan fartplansændring have fortrinsret frem for helt nye ansøgninger om samme ankomst- eller 
afgangstidspunkt, medmindre disse nye ansøgninger er indgivet af nytilkomne luftfartsselskaber. 
6. De situationer, der ikke kan løses gennem anvendelse af kriterierne i selve forordningen samt ovenfor 
beskrevne, bør tages op til yderligere behandling på baggrund af følgende faktorer: 
a) Markedets størrelse og art — der bør tages hensyn til behovet for en blanding af langdistance- og 
kortdistanceoperationer i de større lufthavne med henblik på at opfylde offentlighedens behov. De 
indenrigske og regionale markeder samt langdistancemarkederne er dele af ét samlet mønster, og der 
må derfor tages hensyn til markedernes størrelse og art. 
b) Konkurrencen — man bør altid forsøge at sikre sig, at der tages rimeligt hensyn til konkurrencemu­
lighederne i forbindelse med tildelingen af disponible ankomst- eller afgangstidspunkter. 
c) Midlertidige eller periodiske lukninger — i tilfælde af en midlertidig eller periodisk lukning af en 
lufthavn, der skaber problemer andre steder for tildelingen af ankomst- eller afgangstidspunkter, bør 
det luftfartsselskab, hvis fartplansmuligheder er indsnævrede som følge af den midlertidige eller peri­
odiske lukning, have fortrinsret. 
19. 2. 91 De Europæiske Fællesskabers Tidende Nr. C 43/9 
d) Hensyntagen til passagerernes og andre brugeres behov — det bør altid tilstræbes at mindske 
generne for offentligheden mest muligt (f.eks. ved at undgå en urimelig lang transittid i en lufthavn, 
og ved at undgå, at passagererne kommer for sent til tilslutningsfly osv.). 
e) Trafikhyppigheden på en eksisterende rute — en større trafikhyppighed bør ikke i sig selv føre til en 
højere prioritering; der bør først og fremmest tages hensyn til princippet om en optimering af den 
økonomiske nytte. 
f) Fleksibilitet — med henblik på at opnå en optimal udnyttelse af den forhåndenværende kapacitet. 
Koordinatorerne bør udvise en vis grad af fleksibilitet ved tildelingen af ankomst- eller afgangstids­
punkter. Luftfartsselskaberne opererer ikke altid lige netop på de tidspunkter, der er offentliggjort i 
fanplanerne. Vejr, vindforhold, variationer i flyvetiderne, flyvekontroltjenesten eller tekniske 
problemer er nogle af årsagerne til sådanne afvigelser. Koordinatorerne bør tage hensyn hertil ved: 
i) at indføre restriktioner for benyttelsen af start- og landingsbanerne i form af tidsintervaller på 
mindst ti minutter 
ii) at måle trafikintensiteten pr. time med højst tredive minutters tidsintervaller (f.eks. 12.00 — 12.59 
+ 12.30 — 13.29) 
iii) at anvende overbookningsprofiler, der er baseret på tidligere indhøstede erfaringer.